প্রথম দিনে আ.লীগের মনোনয়ন ফরম কিনেছেন ১১ জন
ঝিনাইদহ-১ (শৈলকুপা) আসনের উপনির্বাচনে দলীয় মনোনয়ন বিক্রি শুরু করেছে আওয়ামী লীগ। দলটির সভাপতি শেখ হাসিনার ধানমন্ডির রাজনৈতিক কার্যালয়ে ফরম বিক্রির প্রথম দিন শনিবার ১১ জন মনোনয়নপ্রত্যাশী ফরম কিনেছেন। আওয়ামী লীগের দপ্তর সূত্রে এ তথ্য জানা গেছে।







প্রথম দিনে মনোনয়ন ফরম সংগ্রহকারীরা হলেন- শৈলকুপা উপজেলা আওয়ামী লীগের সাধারণ সম্পাদক এম আব্দুল হাকিম আহমেদ, আওয়ামী লীগের সাংস্কৃতি বিষয়ক উপকমিটির সাবেক সদস্য এবং জেলা আওয়ামী লীগের সদস্য মো. মোস্তাফিজুর রহমান, জেলা আওয়ামী লীগের সদস্য মো. জাহাঙ্গীর আলম, জেলা মহিলা আওয়ামী লীগের সাবেক সদস্য মোছা. সেলিনা পারভীন, জেলা আওয়ামী লীগের বিজ্ঞান ও প্রযুক্তি বিষয়ক সম্পাদক মো. নজরুল ইসলাম, জেলা আওয়ামী লীগের সাধারণ সম্পাদক সাইদুল করিম মিন্টু, শৈলকুপা উপজেলা আওয়ামী লীগের যুগ্ম সাধারণ সম্পাদক মো. রেজাউল ইসলাম, আওয়ামী সাংস্কৃতি ফোরামের সভাপতি সাইদুর রহমান, আওয়ামী লীগের যুব ও ক্রীড়া বিষয়ক উপকমিটির সদস্য পারভেজ জামান, শৈলকুপা পৌর আওয়ামী লীগের সভাপতি কাজী আশরাফুল আজম এবং জেলা আওয়ামী লীগের সদস্য মো. নায়েব আলী জোয়াদ্দার। 




ঝিনাইদহ-১ আসনের সংসদ সদস্য ও জেলা আওয়ামী লীগের সভাপতি আবদুল হাই গত ১৬ মার্চ ব্যাংককের বামরুনগ্রাদ হাসপাতালে চিকিৎসাধীন অবস্থায় মারা যান। তার মৃত্যুতে শূন্য হওয়া আসনে শনিবার সকাল থেকে মনোনয়ন ফরম বিক্রি শুরু করে আওয়ামী লীগ। ২৯ এপ্রিল বিকাল সাড়ে ৪টা পর্যন্ত আগ্রহী প্রার্থীরা মনোনয়ন ফরম সংগ্রহ ও জমা দিতে পারবেন।

ঝিনাইদহ-১ (শৈলকুপা) আসনের উপনির্বাচনে দলীয় মনোনয়ন বিক্রি শুরু করেছে আওয়ামী লীগ। দলটির সভাপতি শেখ হাসিনার ধানমন্ডির রাজনৈতিক কার্যালয়ে ফরম বিক্রির প্রথম দিন শনিবার ১১ জন মনোনয়নপ্রত্যাশী ফরম কিনেছেন। আওয়ামী লীগের দপ্তর সূত্রে এ তথ্য জানা গেছে।